CELEX: C2007/297/49
Language: lt
Date: 2007-12-08 00:00:00
Title: Byla C-459/07 2007 m. spalio 9 d. Unabhängiger Finanzsenat, Außenstelle Graz pateiktas prašymas priimti prejudicinį sprendimą byloje Veli Elshani prieš Hauptzollamt Linz

8.12.2007   
            
            
               LT
            
            
               Europos Sąjungos oficialusis leidinys
            
            
               C 297/30
            
         2007 m. spalio 9 d.Unabhängiger Finanzsenat, Außenstelle Graz pateiktas prašymas priimti prejudicinį sprendimą byloje Veli Elshani prieš Hauptzollamt Linz
   
   (Byla C-459/07)
   (2007/C 297/49)
   Proceso kalba: vokiečių
   Prašymą priimti prejudicinį sprendimą pateikęs teismas
   Unabhängiger Finanzsenat, Außenstelle Graz
   Šalys pagrindinėje byloje
   
      Ieškovas: Veli Elshani
   Atsakovė: Hauptzollamt Linz
   Prejudiciniai klausimai
   
               1.
            
            
               Tarybos reglamento (EEB) Nr. 2913/92 (1), nustatančio Bendrijos muitinės kodeksą (toliau — Muitinės kodeksas), 233 straipsnio pirmosios pastraipos d punkte įtvirtinta skolos muitinei išnykimo sudėtis remiasi ne skolos muitinei atsiradimo momentu, o laikotarpiu po skolos muitinei atsiradimo, nes ši sudėtis reikalauja, kad būtų pagal Muitinės kodekso 202 straipsnį „atsiradusi“ skola muitinei.
               Ar Muitinės kodekso 233 straipsnio pirmosios pastraipos d punkto frazė „neteisėto įvežimo metu“ turi būti aiškinama taip, kad:
               
                           —
                        
                        
                           prekės, už kurią pagal Muitinės kodekso 202 straipsnį atsirado skola muitinei, įvežimas į Bendrijos muitų teritoriją užbaigiamas jau įvežus ją į pasienio kontrolės postą ar kitą muitinės tarnybų nurodytą vietą, tačiau vėliausiai išvežant iš pasienio kontrolės posto ar kitos nurodytos vietos, nes prekė taip pateko į muitų teritorijos vidų, ir dėl to prekių sulaikymas ir konfiskavimas po šio laiko momento nebepanaikina skolos muitinei,
                           ar taip, kad:
                        
                     
                           —
                        
                        
                           prekės, už kurią pagal Muitinės kodekso 202 straipsnį atsirado skola muitinei, įvežimas į Bendrijos muitų teritoriją ekonomikos požiūriu tęsiasi tiek, kiek vis dar tęsiasi jos vežimas kaip vienas procesas po prekės įvežimo į muitų teritoriją, prekė muitų teritorijoje dar neatvyko į pirmą paskirties vietą ir ten dar nesustojo, todėl prekių sulaikymas ir konfiskavimas iki šio laiko momento dar panaikina skolą muitinei?
                        
                     
         
               2.
            
            
               Neteisėtos veikos Muitinės kodekso 202 straipsnio prasme atveju, kai ji atskleidžiama įvežant, skola muitinei būtinai išnyksta. Tačiau sulaikius prekes tuomet, kai jos tiesiogiai paimamos iš muitinės priežiūros — tai yra neteisėta veika Muitinės kodekso 203 straipsnio prasme —, skola muitinei iškart neišnyksta.
               Ar Muitinės kodekso 233 straipsnio pirmosios pastraipos d punktas turi būti aiškinamas taip, kad šis aiškiai skolos muitinei pagal Muitinės kodekso 202 straipsnį atsiradimo atvejais apribotas skolos muitinei išnykimas vis dėlto atitinka vienodo požiūrio į neteisėtas veikas principą?
            
         
      (1)  OL L 302, p. 1.